Μόναχο (ταινία)

Το **Μόναχο** () είναι  
αμερικανική ιστορική δραματική και πολιτική ταινία θρίλερ  σε σκηνοθεσία του Στίβεν Σπίλμπεργκ, και σενάριο του Τόνυ Κούσνερ και του Έρικ Ροθ.Η ταινία είναι βασισμένη στα γεγονότα της Σφαγής του Μονάχου κατά τους Θερινούς Ολυμπιακούς  Αγώνες του 1972. Πρωταγωνιστούν οι Έρικ Μπάνα, Ντάνιελ Κρεγκ, Κιάραν Χιντς, Ματιέ Κασσοβίτς, Χανς Τσίσλερ και Τζέφρεϊ Ρας.

Η ταινία είναι βασισμένη στο βιβλίο *Vengeance: The True Story of an Israeli Counter-Terrorist Team* του Τζορτζ Τζόνας σχετικά με τον Γιούβαλ Αβίβ, έναν τύπο ο οποίος ήταν ο Εβραίος επικεφαλής των ερευνών του Ισραήλ σχετικά με την εύρεση των υπεύθυνων της Σφαγής του Μονάχου, όπου σκοτώθηκαν σχεδόν όλοι οι Ισραηλίτες αθλητές εκπρόσωποι των Αγώνων αυτών. 

Η ταινία κυκλοφόρησε στους περισσότερους κινηματογράφους παγκοσμίως το 2005. Στην Ελλάδα κυκλοφόρησε στις αρχές Ιανουαρίου του 2006.Δεν ήταν μια εισπρακτική επιτυχία, αφού παγκοσμίως απέφερε μόνο $130,358,911 εκατ. δολάρια. Ωστόσο, απέσπασε θετικά σχόλια από τους κριτικούς.  Η ταινία προτάθηκε για διάφορα βραβεία, ανάμεσα σε αυτά 5 βραβεία Όσκαρ και 2 Χρυσές Σφαίρες.

## Σύνοψη
Στις 5 Σεπτεμβρίου του 1972 στους Ολυμπιακούς Αγώνες του Μονάχου μία ομάδα Παλαιστινίων, μέλη της οργάνωσης Μαύρος Σεπτέμβρης, εισβάλουν στο Ολυμπιακό χωριό κρατώντας ομήρους 9 ισραηλινούς αθλητές και σκοτώνοντας άλλους 2. Οι διαπραγματεύσεις με τις αρχές δεν καταλήγουν πουθενά και μοιραία 21 ώρες μετά, στο στρατιωτικό αεροδρόμιο του Μονάχου γράφεται ο επίλογος μιας τραγωδίας. Έπειτα από μια αποτυχημένη επιχείρηση των γερμανικών αρχών, όλοι οι όμηροι καταλήγουν νεκροί. Σε απάντηση αυτού του τρομοκρατικού χτυπήματος η Ισραηλινή κυβέρνηση με απόλυτη μυστικότητα οργανώνει την αντεπίθεσή της με σκοπό την ανεύρεση και δολοφονία 13 Παλαιστινίων που φέρονται ως υπεύθυνοι για το σχεδιασμό αυτής της επίθεσης. Αυτή την άκρως επικίνδυνη αποστολή θα επιχειρήσει να φέρει εις πέρας ο ειδικός πράκτορας της Μοσάντ, Άβνερ, έχοντας στο πλευρό του μία ολιγομελή ομάδα πρακτόρων.

## Ηθοποιοί και Χαρακτήρες
*Έρικ Μπάνα στο ρόλο του * Άβνερ Κάουφμαν*
*Ντάνιελ Κρεγκ στο ρόλο του *Στιβ*
*Κιάραν Χιντς στο ρόλο του *Καρλ*
*Ομάρ Μετγουάλι  στο ρόλο του *Αλί*
*Ματιέ Κασσοβίτς στο ρόλο του *Ρόμπερτ*
*Χανς Τσίσλερ στο ρόλο του  *Χανς*
*Άιλέτ Ζούρερ στο ρόλο της *Ντάφνα Κόφμαν* 
*Τζέφρεϊ Ρας στο ρόλο του *Εφραίμ*
*Γκίλα Άλμαγκορ στο ρόλο της Μητέρας του Άβνερ
*Καρίν Σαλέν στο ρόλο του *Ίσα-Λουτίφ Αφίφ*
*Μαΐκλ Λοντσάλε στο ρόλο του *Πάπα*
*Ματιέ Αμαλρίκ στο ρόλο του Λούις Mathieu 
*Ζιάντ Άντγουάν στο ρόλο του Καμάλ Άντγουάν 
*Μόριτς Μπλάιμπτροϊ στο ρόλο του *Αντρέας*
*Ιβάν Αττάλ στο ρόλο του *Τόνι*
*Γκιούρι Γουάινμπεργκ στο ρόλο του *Μωυσή Γουάινμπεργκ* (ο Ισραηλίτης προπονητής της παλαίστρας ο οποίος αιχμαλωτίστηκε και σκοτώθηκε  - ο Γκιούρι είναι γιος του Μωυσή Γουάινμπεργκ)
*Μιχάλης Γιαννάτος στο ρόλο του *Αριστείδη*,  του αχθοφόρου

## Υποδοχή
### Κριτικές

Στον ιστότοπο συγκέντρωσης κριτικών 
Rotten Tomatoes, η ταινία έχει βαθμολογία αποδοχής 79% με βάση 210 κριτικές, με μέση βαθμολογία 7,40/10. Η κριτική συναίνεση του ιστότοπου αναφέρει: «Το Μόναχο δεν μπορεί να πετύχει απόλυτα τους υψηλούς στόχους του, αλλά αυτή η συναρπαστική, πολιτικά αμερόληπτη ματιά στις επιπτώσεις μιας άλυτης πολιτικής σύγκρουσης αξίζει να την παρακολουθήσετε».  Το Metacritic έδωσε στην ταινία σταθμισμένη μέση βαθμολογία 74 στα 100, με βάση 39 κριτικούς, υποδεικνύοντας «γενικά ευνοϊκές κριτικές».Το κοινό που συμμετείχε σε δημοσκόπηση του CinemaScore έδωσε στην ταινία μέση βαθμολογία «B+» σε κλίμακα από A+ έως F.

### Βραβεία και Υποψηφιότητες

## Παραπομπές


## Εξωτερικοί σύνδεσμοι
* 
*  

Κατηγορία:Αμερικανικές ταινίες της δεκαετίας 2000
Κατηγορία:Ταινίες παραγωγής Universal Pictures
Κατηγορία:Ταινίες παραγωγής DreamWorks
Κατηγορία:Ταινίες του 2005
Κατηγορία:Αμερικανικές πολιτικές δραματικές ταινίες
Κατηγορία:Αμερικανικές ιστορικές ταινίες
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Στίβεν Σπίλμπεργκ
Κατηγορία:Ταινίες με μουσική σύνθεση Τζον Γουίλιαμς
Κατηγορία:Αμερικανικές πολιτικές θρίλερ ταινίες
Κατηγορία:Ταινίες γυρισμένες στην Ουγγαρία
Κατηγορία:Δραματικές ταινίες βασισμένες σε πραγματικά γεγονότα
Κατηγορία:Ταινίες γυρισμένες στη Μάλτα
Κατηγορία:Ταινίες σε παραγωγή Στίβεν Σπίλμπεργκ
Κατηγορία:Αμερικανικές κατασκοπικές ταινίες
Κατηγορία:Ταινίες γυρισμένες στη Νέα Υόρκη
Κατηγορία:Ταινίες σε παραγωγή Κάθλιν Κένεντι